પોતાના પર થયેલા હુમલા વિશે મીડિયાને જાણકારી આપતા ખાલિદે કહ્યુ હતુ કે તે હાલમાં ‘યુનાઈટેડ અગેઈન્સ્ટ હેટ' નામથી ચાલી રહેલા અભિયાન સાથે જોડાયેલો છે અને આના જ એક કાર્યક્રમમાં શામેલ થવા માટે તે કોન્સ્ટીટ્યુશન ક્લબ પહોંચ્યો હતો. આ કાર્યક્રમ 2.30 વાગે હતો પરંતુ તે થોડો જલ્દી પહોંચી ગયો હતો એટલા માટે તે પોતાના દોસ્તો સાથે ચા પીવા માટે ક્લબની બહાર ગયો હતો. તે જ્યારે ચા પીને પાછો આવી રહ્યો હતો ત્યારે એક અજ્ઞાત વ્યક્તિએ પાછળથી તેના પર હુમલો કર્યો હતો.